ΓΡΑΠΤΗ ΕΡΩΤΗΣΗ P-0639/00

υποβολή: Joaquim Miranda (GUE/NGL) προς την Επιτροπή

(28 Φεβρουαρίου 2000)

Θέμα: Κατάσταση έκτακτης ανάγκης στη Μοζαμβίκη

Η Μοζαμβίκη επλήγη πρόσφατα από μεγάλες κακοκαιρίες με αποτέλεσμα, μεταξύ άλλων, πληθώρα αστέγων ατόμων, απώλεια πολλών ζώων (περίπου σαράντα χιλιάδων, μέχρι στιγμής), καταστροφή περίπου εξήντα χιλιάδων εκταρίων καλλιεργειών (κυρίως σίτου και όρυζας) και να προκύψουν τεράστια προβλήματα στον τομέα του ανεφοδιασμού των πληθυσμών με πόσιμο νερό.

Έχονταςπόψη τα ανυπέρβλητα προβλήματα στους τομείς της οικονομίας, της κοινωνίας και τηςγείας που οφείλονται στην κακοκαιρία, που θα μπορούσαν να επιδεινωθούν με το πέρασμα του νέου κυκλώνα που προβλέπεται και λαμβάνονταςπόψη την αδυναμία της τοπικής οικονομίας- γεγονός που καθιστά ανέφικτη μια κατάλληλη και έγκαιρη αντιμετώπιση της κατάστασης- θα μπορούσε μήπως η Επιτροπή να με πληροφορήσει ποιά επείγοντα μέτρα σκοπεύει να λάβει προκειμένου να βοηθηθούν οι αρχές της εν λόγω χώρας να αντιμετωπίσουν τις θεομηνίες που την πλήττουν;

Απάντηση του κ. Nielson εξ ονόματος της Επιτροπής

(24 Μαρτίου 2000)

Η Επιτροπή ανησυχεί πολύ σχετικά με την κατάσταση έκτακτης ανάγκης στη Μοζαμβίκη. Οι συνεχείς καταρρακτώδεις βροχές σόλόκληρη την περιοχή της νότιας Αφρικής, που επιδεινώθηκαν από τον κυκλώνα Eline, προκάλεσαν τη μαζική μεταφορά του πληθυσμού και σοβαρές καταστροφές στις κατοικίες και στηνποδομή. Πολλά άτομα έχασαν τη ζωή τους, εξαφανίσθηκαν ή τραυματίσθηκαν.

Η κυβέρνηση της Μοζαμβίκης ζήτησε ανθρωπιστική βοήθεια από τις τρίτες χώρες. Η διεθνής κοινότητα προσέφερε σημαντική βοήθεια κατά τη φάση αναζήτησης και διάσωσης (τώρα έχουν ολοκληρωθεί), και στις διεξαγόμενες ακόμη προσπάθειες αρωγής. Οι επίσημες συνεισφορές και εχέγγυα μέχρι σήμεραπολογίζονται σε 100 εκατ. ευρώ, πάνω από το 60 % των οποίων προέρχεται από την Κοινότητα (Επιτροπή και κράτη μέλη).

Το μέλος της Επιτροπής που είναιπεύθυνο για την ανάπτυξη και την ανθρωπιστική βοήθεια επισκέφθηκε τη Μοζαμβίκη στις 2 και 3 Μαρτίου 2000 μαζί με τον πορτογάλοπουργό για να εκτιμήσουν την κατάσταση.

Μετά την πρώτη πλημμύρα που προκλήθηκε από τις ισχυρές βροχοπτώσεις στις αρχές Φεβρουαρίου, η Επιτροπή ενέκρινε τη χρηματοδότηση βοήθειας εκτάκτου ανάγκης 1 εκατ. ευρώ που θα διοχετευθεί από την Υπηρεσία Ανθρωπιστικής Βοήθειας (ECHO) μέσω του Ερυθρού Σταυρού και των εταίρων των μη κυβερνητικών οργανώσεων (ΜΚΟ), από τα οποία 750.000 ευρώ προορίζονταν για τη Μοζαμβίκη και 250.000 ευρώ για τη Μποτσουάνα. Αυτές οιπηρεσίες αντιμετώπισαν τις πιο επείγουσες ανάγκες μεταφέροντας τους πληθυσμούς που βρίσκονταν σε κίνδυνο σε ασφαλέστερες περιοχές, ενώ τους παρείχαν βασικά είδη πρώτης ανάγκης, καταφύγια καιγειονομικές φροντίδες έκτακτης ανάγκης, καθώς και νερό και μέτραγιεινής. Εξάλλου, σε τοπικό επίπεδο τέθηκε στη διάθεση του αντιπροσώπου της Επιτροπής και της κυβέρνησης της Μοζαμβίκης ποσό 1,4 εκατ. ευρώ, από το κονδύλιο του προϋπολογισμού για την επισιτιστική ασφάλεια, με σκοπό να βελτιώσει την επισιτιστική ασφάλεια των θυμάτων.

Αμέσως μετά από τις καταστροφές που προκάλεσε ο κυκλώνας Eline, η Επιτροπή προέβλεψε με δεύτερη απόφαση τη χορήγηση ποσού 2 εκατ. ευρώ, αποβλέποντας κυρίως στην παρέμβαση έκτακτης ανάγκης στη Λεκάνη των ποταμών Limpopo και Save (Επαρχίες της Gaza, Inhambane και Sofala), όπου οι καταστροφές και η εκτόπιση του πληθυσμού ήταν μεγαλύτερες. Μια τρίτη και σημαντικότερη απόφαση χρηματοδότησης της ECHO που σχεδιάσθηκε σε στενή συνεργασία με εταίρους στο Maputo, προσυπογράφηκε στις 14 Μαρτίου 2000 από μια διυπηρεσιακή task force (ECHO, ΓΔ Dev, SCR) που δημιουργήθηκε για να εξασφαλίσει τη συνοχή της βραχυπρόθεσμης και μεσοπρόθεσμης παρέμβασης της Επιτροπής. Η τρίτη απόφαση αποβλέπει βασικά να προωθήσει την επανεγκατάσταση μέσω της επισιτιστικής ασφάλειας έκτακτης ανάγκης (η εποχή της σποράς αρχίζει σε λίγες εβδομάδες), την παροχή ύδατος και εγκαταστάσεωνγιεινής, τιςγειονομικές φροντίδες (περιλαμβανομένης και της αποκατάστασης σε μικρή κλίμακα των κέντρωνγείας), και την προετοιμασία για την αντιμετώπιση μιας ενδεχόμενης επιδημίας χολέρας.

Προσφάτως ολοκληρώθηκε στη Μοζαμβίκη μια αποστολή αξιολόγησης των αναγκών που διήρκεσε 10 ημέρες και είχε ανατεθεί σε ένα ανώτατο περιφερειακό εμπειρογνώμονα της ECHO" προσλήφθηκε ένας μόνιμος τεχνικός βοηθός της ECHO που θα σταλεί την επόμενη εβδομάδα επιτόπου για να παρακολουθήσει την εφαρμογή των ενεργειών που χρηματοδοτεί η ECHO και να εκτελέσει χρέη συνδέσμου με την κεντρική δομή συντονισμού που δημιουργήθηκε από την κυβέρνηση της Μοζαμβίκης με τη στήριξη των Ηνωμένων Εθνών.

Η Επιτροπή προετοιμάζει επίσης μια μεσοπρόθεσμη απάντηση της Κοινότητας που θα συνδυάζει τη συγχρηματοδότηση των ΜΚΟ με τις ενέργειες του Ευρωπαϊκού Ταμείου Ανάπτυξης (ETA), για να βοηθήσει τη Μοζαμβίκη να ξεπεράσει την κρίση και να αποκαταστήσει τον ταχύ ρυθμό της ανάπτυξης για την οποία η χώρα αυτή έχει εργασθεί τόσο σκληρά. Κατά την επίσκεψή του στη Μοζαμβίκη το μέλος της Επιτροπής ανήγγειλε μια περαιτέρω αποστολή 21 εκατ. ευρώ. Προβλέπεται ότι αυτή η παρέμβαση θα συνδέσει την τρέχουσα φάση της έκτακτης ανάγκης με την ανασυγκρότηση που θα πραγματοποιηθεί σε τρία ή τέσσερα έτη.